An Heikkinen – Komonen Architects sarong Pines na kompanyang arkitektural tinugdas ni Mikko Heikkinen asin ni Markku Komonen sa Helsinki kan 1974. An trabaho ninda pinagramas sa pagultan kan minimalismo, teknolohiya asin Abstrakt na ekspresionismo, na ini nahihiling sa desenyo ninda kan Vuotalo Cultural Centre sa Helsinki, o sa Heureka Science Centre, sa Vantaa sa pagtarotaragni asin pagkarana kan mga konkretong elemento kataid an mga makolor asin high-tech na estrukturang metal na may mga haralakbang na mga makintab na ibabaw. Igwa man sinda nin saradit na mga proyekto para sa mga tios sa Guinea, west Africa, basado sa tradisyon lokal nin pagtugdok.